ตลท.แขวน SP หุ้น AJD เหตุไม่แจงข่าวอาลีบาบาเทกโอเวอร์กิจการ
ตลท.แขวน SP หุ้น AJD เหตุไม่แจงข้อมูลตามที่ตลท.สอบถาม อนึ่งเช้านี้ตลท.ขึ้น H หุ้น AJD เนื่องจากไม่แจงข้อมูลกรณีมีข่าวอาลีบาบาเข้าเทกโอเวอร์ธุรกิจ
3 พ.ย. 2558

ตลาดหลักทรัพย์แห่งประเทศไทย ประกาศขึ้นเครื่องหมาย SP หุ้นบริษัท คราวน์ เทค แอดวานซ์ จำกัด (มหาชน) หรือ AJD  ตั้งแต่รอบการซื้อขายบ่ายวันที่ 3 พ.ย. 2558 เป็นต้นไป
โดยตลาดหลักทรัพย์แห่งประเทศไทย ประกาศหยุดพักการซื้อขายหลักทรัพย์ บริษัท คราวน์ เทค แอดวานซ์ จำกัด (มหาชน) หรือ AJD เป็นการชั่วคราวตั้งแต่การซื้อขายรอบเช้าของวันที่ 3 พฤศจิกายน 2558 จนกว่าจะได้รับคำชี้แจงจากบริษัท
เนื่องจากปรากฏข่าวในหน้าหนังสือพิมพ์เช้านี้ว่า กลุ่มอาลีบาบาจะเข้าเทคโอเวอร์ AJD ทั้งนี้กรณีข้างต้นถือเป็นสารสนเทศสำคัญที่อาจส่งผลกระทบต่อการดำเนินงานบริษัท และการตัดสินใจในการลงทุนของผู้ลงทุนในหลักทรัพย์ AJD แต่ตลาดหลักทรัพย์ฯ ยังไม่ได้รับการชี้แจง
ทั้งนี้ บริษัทยังไม่ได้ชี้แจงข้อมูลดังกล่าว ดังนั้น ตลท.จึงประกาศขึ้นเครื่องหมาย SP ทันทีมีผลรอบบ่ายการซื้อขาย 3 พ.ย.เป็นต้นไป